Nafarroako Parlamentuko Hezkuntza Batzordeak, 2021eko ekainaren 16an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Helduen Hezkuntzarako plan estrategiko bat landu eta ezar dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du, Helduen Hezkuntzarako plan estrategiko bat landu eta ezar dezan, oinarri hartuta bizitza osoan garatzen den etengabeko ikaskuntza, etengabeko prestakuntza hezkuntza formal eta ez-formaletako testuinguruetan, lan merkatuaren beharrizanak, gaitasunak hobetzeko helduentzako ibilbideak sortzea, garapen pertsonal eta soziala, emaitzen monitorizazio sistematikoa eta ELGAk eta Europako Kontseiluak emandako gainerako gomendioak”.

Iruñean, 2021eko ekainaren 17an

Lehendakaria: Unai Hualde Iglesias